stanford-oval/wikipedia huggingface dataset:
לא זמן למות
הפקה > צילומים

ההפקה הייתה אמורה להתחיל ב-3 בדצמבר 2018 באולפני פיינווד, אבל הצילומים התעכבו עד מרץ 2019, לאחר עזיבתו של בויל. ההפקה החלה ליד ניטדאל בנורווגיה, עם צוות צילום שני שצילם סצנות באגם קפוא. הצילומים החלו לפני תחילת ההפקה הרשמית כדי לנצל את תנאי מזג האוויר המקומיים. צילום מקומות כלל את מטרה באיטליה, ג'מייקה, נורווגיה ולונדון, בנוסף לצילומי פנים באולפני פיינווד. הסרט היה הראשון בזיכיון שסצנות הירי צולמו במצלמות IMAX. הצילומים העיקריים החלו באופן רשמי ב-28 באפריל 2019 בג'מייקה. דווח כי קרייג ינהג ברכב מדגם אסטון מרטין Rapide E בסרט, גרסה חשמלית של אסטון מרטין Rapide ונעשה שימוש גם ברכב אסטון מרטין דגם V8 וינטאג'. הוא נצפה באתרי צילום גם בנורווגיה ובמרדף מכוניות שצולם על הדרך האטלנטית. במאי 2019 נודע שדניאל קרייג נפצע במהלך פעלול והצילומים הוקפאו למשך כמה שבועות בזמן שהשחקן עבר ניתוח קטן בקרסול. ביוני 2019 שוב ארעה תקרית על סט הצילומים, כשבמהלך פיצוץ מבוקר באולפני פיינווד באטלנטה, נפצע קל איש צוות.
הצילומים התחדשו ביוני אותה שנה בלונדון ובמהלכן נחשף רכב אסטון מרטין ולהאלה (Aston Martin Valhalla), שישמש את הסוכן. ביולי הצילומים נערכו בבריטניה במיקומים כמו לונדון וסקוטלנד. באוגוסט הצילומים עברו למאטרה שבאיטליה והושלמו ב-25 באוקטובר אותה שנה.
מוזיקה

את המוזיקה לסרט כתב והלחין הנס צימר, שזהו הפסקול הראשון של סרט בונד שהוא מלחין. שיר הנושא, No Time to Die, בוצע בידי בילי אייליש, שכתבה אותו יחד עם אחיה, פיניאס או'קונל. אייליש בת ה-18 היא האומנית הצעירה ביותר שכתבה והקליטה שיר נושא לסדרת ג'יימס בונד. השיר זכה בפרס גראמי בקטגוריית השיר הטוב ביותר שנכתב למדיה חזותית, בטקס פרסי גראמי ה-63 שהתקיים ב-14 במרץ 2021. זהו אירוע נדיר שבו זוכה שיר נושא של סרט קולנוע בפרס עוד לפני שהסרט יצא לבתי הקולנוע. הפסקול הרשמי הופץ על ידי Decca Records, ב-1 באוקטובר 2021. יחד עם הנס צימר עבדו על הפסקול ג'וני מר וסטיב מצארו.
צימר השתמש בכמה רצועות שהלחין בעבר לסרטים קודמים כמו גם נעימות נושא מסרטי בונד ישנים. כך, חלקים משיר הנושא No Time to Die מופיעים ברצועות "Lovely To See You Again", "Home", "I'll Be Right Back", ו-"Final Ascent". רצועת "Matera" מכילה גם חזרה על נעימה מתוך "We Have All The Time In The World", כמו גם מ"City of Lovers" שהלחין דייוויד ארנולד. ברצועה "Good To Have You Back" ישנה חזרה על נעימת הנושא מסרטים קודמים "On Her Majesty's Secret Service". ברצועת "I'll Be Right Back" יש שימוש חוזר במוטיבים מתוך רצועת "Molossus" מפסקול הסרט "באטמן מתחיל", שבעצמו משתמש מחדש ברצועה "Charlie Loses His Head" מתוך הסרט "גשם שחור", פסקול שהלחין צימר.
| לא זמן למות: פסקול הסרט> מס' | לא זמן למות: פסקול הסרט> שם | לא זמן למות: פסקול הסרט> משך | לא זמן למות: פסקול הסרט>  | לא זמן למות: פסקול הסרט>  | לא זמן למות: פסקול הסרט>  | לא זמן למות: פסקול הסרט>  | לא זמן למות: פסקול הסרט>  | לא זמן למות: פסקול הסרט>  | לא זמן למות: פסקול הסרט>  |
| --- | --- | --- | --- | --- | --- | --- | --- | --- | --- |
| 1. | Gun Barrel  |   |  |  |  |  |  |  |  |
| 2. | Matera  |   |  |  |  |  |  |  |  |
| 3. | Message From An Old Friend  |   |  |  |  |  |  |  |  |
| 4. | Square Escape  |   |  |  |  |  |  |  |  |
| 5. | Someone Was Here  |   |  |  |  |  |  |  |  |
| 6. | Not What I Expected  |   |  |  |  |  |  |  |  |
| 7. | What Have You Done?  |   |  |  |  |  |  |  |  |
| 8. | Shouldn’t We Get To Know Each Other First  |   |  |  |  |  |  |  |  |
| 9. | Cuba Chase  |   |  |  |  |  |  |  |  |
| 10. | Back to MI6  |   |  |  |  |  |  |  |  |
| 11. | Good To Have You Back  |   |  |  |  |  |  |  |  |
| 12. | Lovely To See You Again  |   |  |  |  |  |  |  |  |
| 13. | Home  |   |  |  |  |  |  |  |  |
| 14. | Norway Chase  |   |  |  |  |  |  |  |  |
| 15. | Gearing Up  |   |  |  |  |  |  |  |  |
| 16. | Poison Garden  |   |  |  |  |  |  |  |  |
| 17. | The Factory  |   |  |  |  |  |  |  |  |
| 18. | I’ll Be Right Back  |   |  |  |  |  |  |  |  |
| 19. | Opening The Doors  |   |  |  |  |  |  |  |  |
| 20. | Final Ascent  |   |  |  |  |  |  |  |  |
| 21. | No Time To Die  |   |  |  |  |  |  |  |  |
הפצה וביקורות

"בונד 25" תוכנן במקור לצאת להפצה מסחרית ב-8 בנובמבר 2019. לאחר עזיבתו של דני בויל, תאריך השחרור נדחה תחילה ל-14 בפברואר 2020 ולאחר מכן ל-8 באפריל. הסרט תוכנן לצאת מחוץ לארצות הברית ב-3 באפריל 2020. באוגוסט 2019 נחשף כי שם הסרט הוא "No time to die".
במרץ 2020 נודע כי הקרנת הבכורה של הסרט נדחתה לנובמבר 2020 בעקבות התפרצות נגיף קורונה-ווהאן. בספטמבר 2020 דווח שהקרנת הבכורה נדחתה שוב, הפעם לאפריל 2021. בינואר 2021 יציאת הסרט נדחתה פעם נוספת, והוא יצא ב-8 באוקטובר 2021 בארצות הברית וב-29 בספטמבר 2021 בישראל.
לקראת צאת הסרט לאקרנים, בספטמבר 2021, אפל TV פלוס שידרה סרט טלוויזיה קצר באורך 45 דקות בשם "להיות ג'יימס בונד" בסרט בו דניאל קרייג מהרהר בכנות על גילומו של בונד במשך 15 שנה. בסרט, שכולל קטעי ארכיון שטרם נראו, החל מ-"קזינו רויאל" ועד "לא זמן למות", קרייג משתף את זיכרונותיו האישיים בשיחה עם מפיקי הסדרה, מייקל וילסון וברברה ברוקולי, לקראת הופעתו הסופית כסוכן החשאי האייקוני. "הרבה אנשים כאן עבדו איתי על חמישה סרטים", ציין קרייג זמן קצר לאחר השלים את סצנת הסיום של אין זמן למות: "...אהבתי כל שנייה מהסרטים האלה, ובעיקר את הסרט הזה כי קמתי כל בוקר והזדמן לי לעבוד איתכם, וזה היה כבוד גדול בחיי."
האתר Rotten Tomatoes העניק לסרט ציון משוקלל של 83%. הביקורות לסרט היו חיוביות בסך הכל, ושיבחו את הופעתו האחרונה של קרייג בתפקיד, העלילה, סצנות האקשן והפעלולים. ברם, חלק מהמבקרים חשו כי הסרט נופל באיכותו מסרטיו הקודמים של קרייג וכמו כן סצנת הסיום של הסרט נחשבה לשנויה במחלוקת, גם בקרב מעריצי הסדרה.
פרסים

| שנה | פרס | קטגוריה | מקבלי הפרס | תוצאה | הערות |
| --- | --- | --- | --- | --- | --- |
| ‏2021 | פרס גראמי | השיר הטוב ביותר שנכתב לסרט קולנוע, לטלוויזיה או למדיה חזותית | בילי אייליש ופיניאס או'קונל על "No Time to Die" | זכייה |  |
עתיד

יומיים לפני הבכורה העולמית של הסרט, המפיקה ברברה ברוקולי הצהירה כי לא יתקיימו דיונים בנוגע לליהוקו מחדש של ג'יימס בונד ואמרה; "אנחנו רוצים שדניאל יזכה לחגוג את הזמן שלו". עם זאת, בן וישו (שגילם את Q) שיתף את דעתו באשר לעתיד הזיכיון ואמר בריאיון כי "היו 25 סרטים. זה לא שאנשים מורעבים לראות סוג כזה של איטרציה של הדמות. ואני חושב שאם הם רוצים להמשיך עם הדמות הזו בזיכיון, אני חושב שאפשר לפוצץ את זה ולעשות כל דבר. אני לא יודע מה זה צריך להיות, אבל נראה לי שזה צריך להיות משהו די קיצוני [וגם] משהו אחר באמת" למרות מותה של הדמות במהלך סיום הסרט. מצד שני, השחקן הנרי קאביל שמעריצים רבים הביעו עניין לראות אותו מגלם את בונד אחרי קרייג, אמר שהוא יאהב לעשות זאת ובכל זאת שיתף כי רצונו לשחק נבל בונד במקום את בונד עצמו.
ראו גם

No Time to Die
דוריאן פיני-סמית'

| --- | --- |

פיני-סמית' בשנת 2021
 לידה:  4 במאי 1993 (בן 31) פורטסמות', וירג'יניה, ארצות הברית
 עמדה:  סמול פורוורד, פאוור פורוורד
 גובה:  2.01 מטרים
 מספר:  28
 מכללה:  אוניברסיטת וירג'יניה טק אוניברסיטת פלורידה
 דראפט:  לא נבחר, 2016
 קבוצות כשחקן
 2016–2023 2023–:  דאלאס מאבריקס ברוקלין נטס
דוריאן לורנס פיני-סמית' (באנגלית: Dorian Lawrence Finney-Smith; נולד ב-4 במאי 1993) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדות הסמול פורוורד והפאוור פורוורד.
קריירת מכללות

פיני-סמית' נולד וגדל בפורטסמות' שבווירג'יניה. בשנת 2011 החל ללמוד באוניברסיטת וירג'יניה טק, אך כבר לאחר שנה אחת עזב אותה ועבר לאוניברסיטת פלורידה. בעונתו היחידה בקבוצת הכדורסל של וירג'יניה טק רשם ממוצעים של 6.3 נקודות ו-7.0 ריבאונדים למשחק. על פי חוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בעונתו הראשונה בפלורידה, 2013/2014, קלע 8.7 נקודות למשחק והעפיל עם הקבוצה לפיינל פור טורניר אליפות המכללות, בפעם החמישית בתולדות האוניברסיטה. במשחק חצי הגמר מול אוניברסיטת קונטיקט הוגבל כוכב הקבוצה סקוטי וילבקין ל-4 נקודות בלבד, ופלורידה הפסידה בתוצאה 53–63. בשתי העונות הבאות היה פיני-סמית' השחקן המוביל של קבוצתו, עם ממוצעים של 14.0 נקודות ו-7.4 ריבאונדים למשחק, אך בשתי העונות לא העפילה פלורידה לטורניר אליפות המכללות.
קריירה מקצועית > דאלאס מאבריקס

לאחר שלא נבחר על ידי אף קבוצה בדראפט ה-NBA‏ 2016, חתם פיני-סמית' על חוזה בלתי-מובטח ל-3 עונות בדאלאס מאבריקס. בעונת 2017/2018 החמיץ 61 משחקים בשל דלקת גידים בברכו השמאלית. לקראת עונת 2019/2020 חתם על הארכת חוזה בדאלאס ל-3 עונות נוספות עבור כ-12 מיליון דולר. ב-18 בנובמבר 2019 קלע שיא קריירה של 22 נקודות במשחק מול סן אנטוניו ספרס. ב-4 באוגוסט 2020 פיני-סמית' קלט 16 ריבאונדים בניצחון 114–110 על סקרמנטו קינגס. ב-8 באוגוסט קלע שיא של 27 נקודות ושיא של שש שלשות בניצחון 136–132 מול מילווקי באקס. המאבריקס העפילו לפוסט-סיזן לראשונה מאז 2016 ובמהלכו שיחקו מול לוס אנג'לס קליפרס. פיני-סמית' ערך את הופעת הבכורה שלו בפלייאוף ב-17 באוגוסט, כשרשם תשע נקודות, ארבעה ריבאונדים, שני אסיסטים ושתי חטיפות בהפסד 118–110 במשחק הראשון. המאבריקס הודחו בסופו של דבר על ידי הקליפרס לאחר שישה משחקים.
ב-5 באפריל 2021, פיני-סמית' רשם שיא עונתי של 23 נקודות, לצד שישה ריבאונדים וארבעה אסיסטים, בניצחון 111–103 על יוטה ג'אז. בפלייאוף באותה השנה, בפעם השנייה ברציפות, המאבריקס התמודדו מול הקליפרס במהלך הסיבוב הראשון של הפלייאוף. ב-22 במאי, פיני-סמית' רשם 18 נקודות וחמישה ריבאונדים בניצחון 113–103 במשחק הראשון. המאבריקס הודחו על ידי הקליפרס בשבעה משחקים, למרות מאמץ של פיני-סמית' עם 18 נקודות ו-10 ריבאונדים בהפסד 126–111 של המאבריקס במשחק 7.
ב-12 בפברואר 2022, פיני-סמית' חתם על הארכת החוזה לארבע שנים בשווי 52 מיליון דולר. ב-30 במרץ הוא קלע שיא קריירה של 28 נקודות בניצחון 120–112 על קליבלנד קאבלירס. המאבריקס ניצחו את יוטה ג'אז בסיבוב הראשון של הפלייאוף ועלו מול פיניקס סאנס בסיבוב השני. ב-8 במאי, במהלך סדרת הסיבוב השני של המאבריקס מול הסאנס, פיני-סמית' קלע שיא קריירה בפלייאוף של 24 נקודות, לצד שמונה שלשות ושמונה ריבאונדים, בניצחון 111–101 במשחק 4. המאבריקס ניצחו את הסאנס בשבעה משחקים, אך הודחו בסדרה בת חמישה משחקים בגמר המערב על ידי גולדן סטייט ווריורס, שהמשיכו לגמר ה-NBA בו הם זכו. במשחק 4 של גמר המערב, פיני-סמית' רשם 23 נקודות, שישה ריבאונדים ושני אסיסטים.
קריירה מקצועית > ברוקלין נטס

ב-6 בפברואר 2023, פיני-סמית' הועבר בטרייד, לצד ספנסר דינווידי, בחירת סיבוב ראשון לא מוגנת ב-2029, ובחירות סיבוב שני ב-2027 ו-2029, לברוקלין נטס בתמורה לקיירי אירווינג ומרקיף מוריס.
קריירה מקצועית > לוס אנג'לס לייקרס

ב-29 בדצמבר 2024, פיני-סמית' הועבר בטרייד, לצד שייק מילטון ל-לוס אנג'לס לייקרס בתמורה ל 3 בחירות סיבוב שני, דיאנג'לו ראסל ו- מקס לואיס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | דאלאס | 81 | 35 | 20.3 | 0.372 | 0.293 | 0.754 | 2.7 | 0.8 | 0.6 | 0.3 | 4.3 |
| 2017/2018 | דאלאס | 21 | 13 | 21.3 | 0.380 | 0.299 | 0.733 | 3.6 | 1.2 | 0.5 | 0.2 | 5.9 |
| 2018/2019 | דאלאס | 81 | 26 | 24.5 | 0.432 | 0.311 | 0.709 | 4.8 | 1.2 | 0.9 | 0.4 | 7.5 |
| 2019/2020 | דאלאס | 71 | 68 | 29.9 | 0.466 | 0.376 | 0.722 | 5.7 | 1.6 | 0.6 | 0.5 | 9.5 |
| 2020/2021 | דאלאס | 60 | 60 | 32.0 | 0.472 | 0.394 | 0.756 | 5.4 | 1.7 | 0.9 | 0.4 | 9.8 |
| 2021/2022 | דאלאס | 80 | 80 | 33.1 | 0.471 | 0.395 | 0.675 | 4.7 | 1.9 | 1.1 | 0.5 | 11.0 |
| 2022/2023 | דאלאס | 40 | 40 | 32.2 | 0.416 | 0.355 | 0.750 | 4.7 | 1.5 | 1.0 | 0.5 | 9.1 |
| 2022/2023 | ברוקלין | 26 | 26 | 27.7 | 0.351 | 0.306 | 0.789 | 4.9 | 1.6 | 0.7 | 0.6 | 7.2 |
| 2023/2024 | ברוקלין | 68 | 56 | 28.4 | 0.421 | 0.348 | 0.717 | 4.7 | 1.6 | 0.8 | 0.6 | 8.5 |
| קריירה |  | 528 | 404 | 27.8 | 0.435 | 0.355 | 0.723 | 4.6 | 1.4 | 0.8 | 0.5 | 8.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | דאלאס | 6 | 6 | 31.8 | 0.442 | 0.367 | 0.800 | 5.7 | 3.2 | 1.2 | 0.5 | 10.2 |
| 2020/2021 | דאלאס | 7 | 7 | 38.7 | 0.406 | 0.432 | 0.800 | 6.6 | 2.1 | 1.1 | 0.3 | 10.3 |
| 2021/2022 | דאלאס | 18 | 18 | 38.2 | 0.471 | 0.426 | 0.708 | 5.5 | 1.9 | 0.9 | 0.4 | 11.7 |
| 2022/2023 | ברוקלין | 4 | 4 | 25.3 | 0.391 | 0.412 | 0.000 | 4.5 | 0.8 | 0.8 | 0.5 | 6.3 |
| קריירה |  | 35 | 35 | 35.7 | 0.446 | 0.417 | 0.735 | 5.6 | 2.1 | 1.0 | 0.4 | 10.5 |
הערות שוליים

↑  ביוגרפיה, באתר קבוצת אוניברסיטת פלורידה
↑  סטטיסטיקות המשחק בין פלורידה לקונטיקט, באתר sports-reference.com
↑  סטטיסטיקות המכללות של פיני-סמית', באתר sports-reference.com
↑  פיני-סמית' חותם על חוזה בדאלאס, באתר הקבוצה, 8 ביולי 2016
↑  סיכום המשחק בין דאלאס לממפיס, באתר ESPN,‏ 11 במרץ 2018
↑  פיני-סמית' חותם על הארכת חוזה בדאלאס, באתר USA Today,‏ 11 ביולי 2019
↑  סיכום המשחק בין דאלאס לסן אנטוניו, באתר ESPN,‏ 19 בנובמבר 2019
מיינדרט הובמה

| --- | --- |

 לידה:  31 באוקטובר 1638 אמסטרדם 
 פטירה:  7 בדצמבר 1709 (בגיל 71) אמסטרדם 
 תחום יצירה:  ציור 
 הושפע על ידי:  יאקוב ואן רויסדאל 
 יצירות ידועות:  Landscape near Deventer, Cottages in a Forest, שדרת מידלהאריס 
 
מיינדרט הובמה (בהולנדית: Meindert Hobbema; ‏31 באוקטובר 1638 – 7 בדצמבר 1709), היה צייר נופים בתור הזהב ההולנדי, שהתמחה בנופי יערות, אם כי הציור המפורסם ביותר שלו, The Avenue at Middelharnis (1689, מציג סצנה מסוג אחר.
מיינדרט הובמה, שדרת מידלהאריס, 1689
הובמה היה תלמידו של יאקוב ואן רויסדאל, צייר נוף בולט בתור הזהב ההולנדי. בתקופתו הבוגרת ייצר הובמה ציורים מפותחים, מורכבים ומגוונים יותר מאשר המורה שלו. הוא המתמחה בציור סצנות יער שטופות שמש שנפתחות על ידי דרכים ובריכות מים נוצצות. נופים שטוחים למדי עם קבוצות עצים מפוזרות וטחנות מים".
מרבית העבודות הבוגרות שלו נוצרו בשנות ה -60 של המאה ה -17. אחרי שהתחתן וקיבל עבודה כגובה מכס, בשנת 1668 הוא צייר פחות, ואחרי 1689 כנראה בכלל לא. הוא לא היה מוכר במיוחד בחייו וגם כמאה שנה לאחר מותו. עם זאת הפך לפופולרי יותר ויותר מהעשורים האחרונים של המאה ה -18 ועד המאה ה -20.
חייו

הובמה נולד ומת באמסטרדם. בנו של נגר בשם לוברט מיינדרץ, הוא אימץ את שם המשפחה של סבתו הובמה די מוקדם, אך לא ידוע מדוע עשה זאת. הוא בילה תקופה מסוימת בבית יתומים משנת 1653, וכשנתיים לאחר מכן עזב, ועד מהרה הפך לתלמידו המתועד היחיד של צייר הנוף המוביל באמסטרדם, יקוב ואן רויסדאל, שהשפעתו על עבודתו הייתה גדולה. ייתכן שיאן ואן קסל היה גם תלמידו של רויסדאל; הוא היה קרוב להובמה, שהיה הסנדק לילדו בשנת 1675.
התמונות החתומות של הובמה נוצרו משנת 1658 עד 1689. במשך תקופה ארוכה היה כדאי למחוק את שמו של הובמה מהציור ולהחליפו בשם רויסדאל, לכן ייתכן כי שמו של הובמה הוסר מכמה מיצירותיו. נראה כי הובמה צייר את הדמויות גם במספר ציורים של רויסדאל, אלה הוכרו כנקודות חולשה של המורה. ייתכן שהם נסעו יחד מעבר לגבול גרמניה בשנת 1661.
הובמה התחתן בגיל שלושים לאלט וינק מגורקום, משרתת של הבורגסטר למברט ריינסט, בשלב זה היה דמות פוליטית חשובה במפלגה הרפובליקנית כגיס של האחים דה גראף. (אך איבד את תפקידו בזמן פלישת לואי ה-14, בשנת 1672). היא הייתה מבוגרת ממנו בארבע שנים. החתונה התקיימה בכנסייה האודרית באמסטרדם, ב -2 בנובמבר 1668. עדי הנישואין היו אחיה של הכלה, קורנליוס וינק ויקוב ואן רויסדאל. לזוג נולדו חמישה ילדים.
הובמה נפטר בדצמבר 1709, ונקבר ב -14 בבית העלמין וסטרקרק באמסטרדם.
גם בשנת 1668, וככל הנראה באמצעות הקשרים עם המעסיק לשעבר של אשתו, הוא קיבל עבודה טובה של "מודד יין" באמסטרדם. הוא העריך וגבה מיסים מקומיים על יין, והחזיק בעבודה זו עד מותו. ברור שציורו הצטמצם מאוד, אך הוא לא הסתיים לחלוטין, כפי שהיה נהוג לחשוב. איכות עבודתו הופכת לא אחידה, אם כי יש עבודות מאוחרות מאוד מוצלחות, כולל ״השדרה במידלהרניס,״ מתאריך 1689 ואחד מציוריו האחרונים. לאחר 1672 שוק האמנות ההולנדי "כמעט התמוטט", ואמנים אחרים בני דורו הפיקו הרבה פחות, ביניהם יוהנס ורמיר, פיטר דה הוך וניקולה ברך.
משפחת הובמה התגוררה ברוזנגרכט בשכונת ג'ורדן, כמו רמברנדט בימיו המאוחרים והמרוששים, כמו גם אדם פינקר, קורנליס הולשטיין ואמנים אחרים. רמברנדט, פרנק הלס, יקוב רויסדאל והובמה כולם מתו בעוני יחסית, לאחר שיצאו מהאופנה, ובמקרה של הובמה לאחר ששוק האמנות ההולנדי קרס ברובו. הובמה ורויסדאל מייצגים יחד את ההתפתחות הסופית של אמנות הנוף ההולנדית בתקופת הזהב.
יצירתו

למרות חניכתו אצל יקוב ואן רויסדאל, הציורים המוקדמים ביותר של הובמה, מסוף שנות ה-1650, הם בעיקר סצנות נהר יותר בסגנון של קורנליוס ורום וסלומון ואן רויסדאל. סביב שנת 1662 ההשפעה של יקוב ואן רויסדאל על ציוריו של הובמה מתחזקת והוא התמחה בציור נופים מיוערים, לעיתים קרובות מאוד עם בריכות, דרכים ובניין או שניים. אפילו בתוך הציור ההולנדי של ימיו, שבו ההתמחות בסוג מסוים של נושא הפכה לנורמלית, הריכוז שלו בנושא כה ספציפי היה יוצא דופן.
בשארית שנות ה -60 של המאה ה-17, במיוחד עד שנת 1668, נחשבות לתקופה בה יצר את מרבית יצירותיו הטובות ביותר. אלה גברו בגודלן ובמורכבותן ככל שסגנונו השתכלל. נופיו שקופים יותר מסצנות מקבילות ליקוב ואן רויסדאל, כאשר העצים נראים בדרך כלל עם שמיים מאחור. המיומנות שלו בהשפעות השונות של אור וצבע לאורך היצירה, היא יוצאת דופן. לעיתים קרובות הוא משתמש בנקודות נעלמות כפולות כדי להוסיף עניין לקומפוזיציה.
כמה מיצירותיו, כבר בשלהי שנת 1664, הם העתקים קרובים לעבודות של יקוב ואן רויסדאל, והוא לעיתים קרובות חוזר על יצירותיו עם וריאציות. לארבע מתוך חמש היצירות באוסף ואלאס ישנן גרסאות אחרות. עבור חלק מהן הוא עשה שימוש בעוזרים, אם כי מעט ידוע עליהם או על תפקידם.
שביליו או דרכיו מתפתלים בדרך כלל באלכסון על פני הקומפוזיציה דרך עצים וצמחייה צפופים, והעצים מתפשטים ומשתנים בגודלם. טחנות המים והבניינים האחרים נראים בדרך כלל במרחק. באופן כללי רק סצנה אחת או שתיים מופיעות בכל ציור. הקומפוזיציות שלו מצוירות בקפידה וככל הנראה מדומיינות ובדרך כלל נמנעות מכל צורה של סימטריה.
״השדרה במידלהרניס״, יצירה מאוחרת מאוד, מהווה הפסקה מפתיעה מרוב "המוסכמות המייגעות של עבודתו הקודמת". יש בה תיאור מדויק מאוד של נקודה ספציפית. בניגוד לסצנות הרגילות של חורש מחוספס, בסצנה זו הקווים הישרים, עצים מעוטרים, תעלות ניקוז עמוקות משני צידי הדרך, ושימש בעצים צעירים בחלקה מימין, מדגישים את הטבע מעשה ידי האדם בנוף זה. בחזית השמאלית נותר כתם של יער טבעי, בניגוד לשתילים שבשורות מימין. הדמות הבולטת בציור זה יוצאת דופן לעומת ציורי נופים הולנדיים מהמאה ה -17, אשר לעיתים נדירות מראים אדם שעובד את האדמה.
ציור ״תא השייט בהארלם", הוא הנוף העירוני היחיד שהוא צייר, וגם הוא מראה בעיקר נוף של עצים ומים. את פינה הרחוב בו התגורר הובמה עד שנת 1668 ניתן לראות מצד שמאל. במקרים מסוימים הוא מסר את ציור הדמויות האנושיות לאדריאן ואן דה ולדה ואולי גם אחרים, מנהג נפוץ בתור הזהב. במקרים אחרים הוא צייר את הדמויות, אך ככל הנראה מסר את ציור העופות והחיות לקבלני משנה.
לעיתים קרובות הוא צייר על לוחות עץ אלון, לפחות עד סוף שנות ה-1660; מתוך תשעת הציורים בגלריה הלאומית, חמישה הם על עץ אלון, אך לא השניים משנת 1689. נהוג לחשוב כי יצירותיו נוצרו ונצבעו בעיקר בסטודיו ממספר אלמנטים שרשם אותם בשטח, במקומות אחדים.
תדמית

הובמה אינו מוזכר על ידי ארנולד הוברקן, המומחה לתור הזהב ההולנדי. או כל מקור ספרותי אחר במהלך חייו. יצירותיו מופיעות לעיתים רחוקות בקטלוגים של מכירות פומביות מוקדמות. האנגלים, ובמידה מסוימת הצרפתים, העריכו את עבודתו יותר מההולנדים במאה ה -18, וחלק גדול מיצירותיו הוצאו מהולנד. סגנונו הפך למשפיע ומכובד בתקופה הרומנטית, אז החל לטפס ערכו, במיוחד באנגליה. הוא היה אהוב על ג'ון קונסטבל, ג'ון כרום ובית הספר לציור נוריץ', שעל כולם הוא השפיע.
בשנות העשרים של המאה ה-19 המחירים של ציוריו עשויים היו להיות מעל 1,000 ליש"ט, ובשנת 1900 למעלה מ 10,000 ליש"ט. מחיר שיא של 33,000 ליש"ט (שווה ערך) הושג בשנת 1933 במכירה של יצירה מאוסף יאן סיקס. המחירים האחרונים הם גבוהים ביותר - ציור שנמכר בהאג, בדצמבר 1995 היה תמורת 3.74 מיליון ליש"ט, ותמונה גדולה יותר נמכרה למוזיאון ג'יי פול גטי, לוס אנג'לס, שנמכרה ביולי 2001 תמורת 6.5 מיליון ליש״ט, שניהם אצל סות'ביס.
המוניטין הביקורתי המודרני על הובמה הוא חד משמעי, כאשר כמה מבקרים מביעים דעה על השעמום בסצנות היערות שלו, בעוד שאחרים מעריכים אותו יותר. ״השדרה במידהרניס״ נותרה בחשיבותה האוניברסלי וממוקמת כקטגוריה בפני עצמה: "הדבר דומה כאילו האמן הפיק תמונה אחת בלבד", לפי כריסטופר לויד. לא נכתבה עליו שוב מונוגרפיה מאז 1938. הוא מקבל ביקורות שליליות כמו זו של קנת קלארק שחושב כי "הובמה הפך לאומן מייגע, מכיוון שהעצים המתוארים והמפורטים בסצנות היערות שלו אינם כפופים לעיקרון כללי של אור".
הערות שוליים

↑  Slive, 206 quoted; Loughman
↑  Loughman; Slive, 205-296
↑  Loughman; Slive, 205
↑  "Jacob van Ruisdael in the RKD (Netherlands Institute for Art History)". Netherlands Institute for Art History. Archived from the original on 3 March 2016. Retrieved 1 January 2016.
↑  Loughman (not all details)
↑  Slive, 206; MacLaren, 178
↑  Lloyd, 15-16
1 2  Loughman; Slive, 206
↑  Loughman; MacLaren, 175, 180-182
↑  Ingamells, 151-158
1 2 3  Lloyd, 77
↑  Lloyd, 77-78
↑  Langmuir, 205
↑  Loughman; Lörzing, 42–49
↑  MacLaren, 183-186; Loughman; National Gallery page; formerly View of the Haarlem Lock and the Herring-packers’ Tower, Amsterdam etc.
↑  Loughman; Lloyd, 160
↑  MacLaren, 180; Loughman
↑  MacLaren, 175-184;
↑  Loughman; Getty, 65; Lloyd, 78
↑  Loughman
↑  Loughman; Reitlinger, 13, 338-339
↑  Reitlinger, 139, 338-339
↑  Meindert Hobbema, A HAMLET IN A WOODLAND GLADE OF OAKS, Lot 33, London sale 9 December 2015, end of note, Sotheby's.
↑  MacLaren, Neil, Review: Meindert Hobbema by Georges Broulhiet, The Burlington Magazine for Connoisseurs, vol. 74, no. 430, 1939, pp. 43–44., subscription required
↑  Clark, Kenneth, Landscape into Art, 45-46, orig. 1949 (Penguin edn of 1961)
| --- | --- |
בקרת זהויות :  NLI: 987007452519705171  PLWABN: 9810623364405606  AAG: 2204  BnF: cb149527837 (data)  BPN: 21336282  GND: 119106930  ISNI: 0000 0000 6657 3419  KulturNav: 31eeac06-a026-4be0-9fb6-14020ea924e5  LCCN: nr97043008  MusicBrainz: f6c81039-57d5-4cf5-b1ab-789870ccfbcf  NGV: 1023  NKC: ola2002153938  NTA: 097540900  RKD: 38627  SNAC: w67951qt  SUDOC: 143100785  TePapa: 23363  ULAN: 500029015  VIAF: 29800769   WorldCat (עם VIAF): 29800769 
מיינדרט הובמה, חורש וחווה, 1665
מיינדרט הובמה, נוף מיוער, 1667
מיינדרט הובמה, תא השייט בהארלם
סבא כפור: מלחמת המכשפים

| --- | --- |

 בימוי:  אלכסנדר ווייטינסקי 
 הופק בידי:  אלכסנדר ווייטינסקי 
 תסריט:  אלכסנדר ווייטינסקי, Anna Ovsyannikova 
 שחקנים ראשיים:  פיודור בונדרצ'וק יגור ברויב קסניה אלפיורובה ולדימיר גוסטיוחין אלכסיי קרבצ'נקו טאיסיה וילקובה סבטלנה פרמיאקובה 
 מדינה:  רוסיה 
 חברת הפקה:  Angel - Film Company   Perpetual Eight
 חברה מפיצה:  פוקס המאה ה-20 
 הקרנת בכורה:  24 בדצמבר 2016 
 שפת הסרט:  רוסית 
 סוגה:  סרט חג המולד 
 מקום התרחשות:  רוסיה 
 תקופת התרחשות:  תחילת שנה חדשה, תקופת חג המולד 
 תקציב:  3 מיליון דולר    200 מיליון RUB
 דף הסרט ב־IMDb
 
סבא כפור: מלחמת המכשפים (ברוסית: Дед Мороз. Битва магов) הוא סרט פעולה ופנטזיה רוסי משנת 2016 בבימויו של אלכסנדר ווייטינסקי והופק על ידי גאורגיי מלקוב, ולדימיר פוליאקוב ולב קרשוב. גיבורת הסרט היא מאשה, נערה העדה לקרב אפי של מפלצות עם קוסמים צעירים במרכז מוסקבה; אחד המכשפים מציל את הילדה ומוביל אותה לארגון סודי בו היא לומדת לא רק שסבא כפור באמת קיים, אלא גם שהשנה החדשה היא טקס קסום אמיתי. בסרט מככבים טאיסיה וילקובה, עם ניקיטה וולקוב, פיודור בונדרצ'וק, אלכסיי קרבצ'נקו, יגור ברויב, קסניה אלפיורובה, סרגיי באדיוק, אירינה אנטוננקו, איגור צ'כוב ופיליפ גורנשטיין בתפקידי משנה.
הקרנת הבכורה של הסרט ברוסיה התקיימה ב-24 בדצמבר 2016 והוא הוקרן מאוחר יותר בבתי קולנוע הרוסיים בערב השנה החדשה, 31 בדצמבר 2017.
עלילה

מאשה הצעירה מיוסרת על ידי חזיונות של מפלצות בוערות. אמה דואגת שהבת תספוג התנכלויות מחברי הכיתה. אולם יום אחד ממש במרכז מוסקבה מאשה רואה קרב של מפלצות אש מכונפות עם צעירים המכנים עצמם מכשפים. אחד מהם ברגע האחרון מציל את מאשה מהתקפת כימרה. אז מאשה נכנסת לתאגיד סודי, שם היא לומדת סבא כפור באמת קיים ומובילה לצבא מכשפים המסוגל לשלוט על שלג וקרח ומגן על כדור הארץ מפני פלישת כוחות אפלים.
שחקנים ודמויות

טאיסיה וילקובה - מריה פטרובה, המכונה מאשה, רואה את מה שאחרים לא רואים בזכות גן הקרח.
מרתה טימופייבה - מאשה הילדה
ניקיטה וולקוב כניקיטה קרוטוב, מעצי חג המולד. לא רוצה להיות כמו כולם.
פיודור בונדרצ'וק כמיראן מורוזוב וסבא כפור
אלכסיי קרבצ'נקו - קראצ'ון, המכשף הרשע
יגור ברויב - אביה של מאשה
קסניה אלפיורובה - אמה של מאשה
סרגיי באדיוק - דוברוט, העוזר הראשי של סבא כפור.
אירינה אנטוננקו - לנה
איגור צ'כוב - איליה
פיליפ גורנשטיין -מקס
ולדימיר גוסטיוחין - ויטאלי סמיונוביץ'
סבטלנה פרמיאקובה - באבה ליובה
יאן צפניק - משתתף במכירה פומבית
אנסטסיה אוקולובה - סנגורוצ'קה
טאראס גלושקוב - סטפן
מקסים פינסקר - סנטה קלאוס-2
אלינה סודינה - אירינה ניקולייבנה, מורה למוזיקה
דיאנה פוז'ארסקאיה - אלווירה
הפקה > התפתחות

במשך שנתיים של עבודה על התסריט המציאו היוצרים ופיתחו מיתולוגיה המבוססת על טקסי חגיגת השנה החדשה בתקופות שונות בהיסטוריה של רוסיה. למעלה מ-50 תלבושות שונות נוצרו עבור צילומי הסרט. עבור הגיבור הראשי סבא כפור (סנטה קלאוס) נוצרו 8 תלבושות, ועבור אנטגוניסט שלו קראצ'ון - 3. המאפרים והמלבישים הקדישו כמה שעות ביום כדי ליצור את הזקן, השפמים והפאות הטבעיים ביותר עבור כל הדמויות בסרט.
על יצירת האווירה הקסומה בסרט, עבד צוות יצירתי גדול. מעצבי תלבושות תפרו יותר מ-50 תלבושות מורכבות, בעוד אמנים ומעצבים גרפיים המציאו ובנו עולמות חדשים אמיתיים: כמו התאגיד עם חדרים סודיים, הארכיון בו מאוחסנים כל המכתבים לסנטה קלאוס, אולמות אימונים שבהם מכשפים צעירים משכללים את כישוריהם; מטה האחים מורוזוב בקוטב הצפוני; מאורת הנבל קראצ'ון והם גם יצרו המון פריטים ויצורים "קסומים", כשכמעט 70% מהסצנות הצריכו עבודות של גרפיקה ממוחשבת.